S'ajorna la Festa Final de Curs del Casal Jove al dissabte 9 de juny per risc de pluges
01 de juny 2018

![](/media/egra1jtr/97_c-festa-final-curs.jpg)  
  

La regidoria de Joventut de l'Ajuntament de Sagunt informa que per risc de pluja la Festa Final de Curs del Casal Jove prevista per a demà, dissabte 2 de juny, s'ajorna al següent, el dissabte 9 de juny. 

  
 

La festa és el tancament de totes les activitats formatives i recreatives que desenvolupa la regidoria durant el curs, en concret l’Escola de Cinema, l'Escola de Música a través dels tallers de rock, percussió, el servei de l’Esplai de Xiquets/tes, el Consell de la Infància i Adolescència, així com els seus grups motors Dinakids i HRJoves. També participaran altres programes de la regidoria com els de Corresponsals IES, Morvedre Multimèdia, Cursos de Monitors d'Oci i Temps Lliure, el Fórum Jove, etc.

  
 

Els horaris de la jornada no variaran. Començarà a les 18 hores amb activitats infantils, gimcana, inflables, etc. A continuació, hi haurà una degustació d'una truita de creïlles gegant i l'exhibició dels diferents tallers. A les 22 hores donarà començament un concert familiar a càrrec de De perdidos a rock, un grup especialitzat que ret tribut al millor rock dels 60, 70, 80 i 90, que es perllongarà fins a les 12 h de la matinada.

  
 

Amb esta activitat es tancarà un període i s'obrirà l'època estival on l’Escola d’Estiu Morvedre a la Mar i els Campus Joves (The Good Gamer; Art Urbà; Youtubers; Xef; i Campus Penya) ofereixen l'alternativa d'oci estival als més jóvens.

  
 

Durant el mes de juliol i setembre s'obrirà el període per a inscripció en els diferents tallers i escoles que podràs consultar en la web [www.saguntjove.es​](http://www.saguntjove.es/).

*   [](http://www.facebook.com/sharer.php?u=https://aytosagunto.es/va/actualitat/s-ajorna-la-festa-final-de-curs-del-casal-jove-al-dissabte-9-de-juny-per-risc-de-pluges/ "Facebook")
*   [](http://twitter.com/share?url=https://aytosagunto.es/va/actualitat/s-ajorna-la-festa-final-de-curs-del-casal-jove-al-dissabte-9-de-juny-per-risc-de-pluges/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/s-ajorna-la-festa-final-de-curs-del-casal-jove-al-dissabte-9-de-juny-per-risc-de-pluges/ "Linked In")
*   [](mailto:?body=https://aytosagunto.es/va/actualitat/s-ajorna-la-festa-final-de-curs-del-casal-jove-al-dissabte-9-de-juny-per-risc-de-pluges/)